cyanic-selkie/wikianc huggingface dataset:
Bryn brannstasjon
Bryn brannstasjon lå i Tvetenveien 18 på Bryn i Oslo. Stasjonen er i dag nedlagt og mannskapene holder til i en midlertidig brannstasjon på Eikenga ved Økern i påvente av at en ny hovedbrannstasjon skal bygges på tomten der Bryn brannstasjon lå i Tvetenveien 18.
Den første Bryn brannstasjon lå på Fyrstikkfabrikken på Helsfyr. Denne hadde bemannet døgnvakt fra 1927.
Dagens brannstasjon sto ferdig i 1940 som en 1-etasjers bygning, men ble påbygd med to etasjer og fikk sitt nåværende utseende fra 1. september 1966.
Stasjonen dekker et stort geografisk område og har ofte mange utrykninger i løpet av et døgn. Bryn brannstasjon har ansvaret for bydelene Alna, Østensjø, Nordstrand og Søndre Nordstrand, de to siste sammen med Kastellet brannstasjon. I tillegg dekker de Grorud sammen med Sagene og Grorud brannstasjon. Bryn dekker også store deler av E6 og Ring 3 ved trafikkulykker da stasjonen ligger i umiddelbar nærhet til disse veiene sammen med redningsbilen fra Hovedbrannstasjonen. Det er alltid røykdykkerbilen som blir sendt først ved brannmelding i Kastellet eller Grorud distrikt da både Kastellet og Grorud brannstasjon har mannskapsbiler.
I en episode av NRKs dokumentarserie Faktor følger de et vaktlag på Bryn brannstasjon.
Adad
Adad var en værgud i mesopotamisk mytologi. I sumerisk mytologi var han kjent som Ishkur og på arameisk som Haddad/Hadad.
Ishkur er en av de eldste gudene man kjenner til at ble tilbedt i Sumer, og han ble regnet som personifiseringen av regn og uvær. Han hadde også noen krigerske egenskaper og beskyttet det sumeriske folket mot dets fiender. Den senere Adad er en mindre aggressiv gud, og forbindes med jordbruk og fruktbarhet. Han var dessuten gud for varseltagning sammen med solguden Shamash.
I noen tekster fremstilles Ishkur som sønn av Enlil, men vanligvis fremstilles han som Ans sønn.
Chatinsk
Chatinsk (cha'cña, også kjent som chatino) er et otomangueansk språk som snakkes av rundt 50 000 mennesker i den meksikanske delstaten Oaxaca. Sammen med zapotekisk utgjør det den zapotekanske undergruppa.
Antonie Hagerup
Antonie Hagerup, Tony (født 18. august 1844 i Bergen, død 7. juli 1939 i København) var Nina Griegs søster. Bodde på Troldhaugen med Nina etter Griegs død i 1907, men de bodde i København vinterstid. Hun hentet selv Ninas urne hjem til Troldhaugen da hun døde i København i 1935. Tony og Nina hadde hele livet vært uadskillelige venninner. De er begge to gravlagt ved Edvard Griegs side nær Troldhaugen.
Jack van Gelder
Jack van Gelder (født 27. desember 1950 i Amsterdam) er en nederlandsk kommentator for TV og radio. Hans spesialfelt er fotball. Han har også vært programleder for en rekke nasjonale TV-show.
Han har i tillegg til VM i fotball 1998, kommentert EM i fotball i 2000, 2004 og 2008. Og VM i 1998, 2002 og 2006 for nederlandsk TV.
Den australoide rase
Den australoide- eller oseaniske rase er den menneskerasen som en gang befolket områdene rundt Det indiske hav fra Afrika til Australia og omkringliggende øyer, før de ble fortrengt av senere innvandringsbølger. I dag finnes australoider som urbefolkning i Australia og New Zealand og som spredte stammer på Ny-Guinea og noen av stillehavsøyene. Dravidene i India og på Sri Lanka omtales noen ganger som «proto-australiere», i motsetning til den øvrige indiske befolkningen. De mange øybefolkningene i Oseania er grunnen til at rasen nå oftere omtales som «oseanere» heller enn som «australoider».
Indianapolis Colts
Indianapolis Colts er et profesjonelt amerikansk fotballag basert i Indianapolis, Indiana. Colts konkurrerer i National Football League (NFL) i ligaens American Football Conference (AFC) i AFC South. Siden 2008 har Colts spilt hjemmekampene sine i Lucas Oil Stadium. Før det spilte laget i RCA Dome i over to tiår (1984–2007). Siden 1987 har Colts vært vertslaget for NFL Scouting Combine.
Colts har vært med i NFL siden laget ble stiftet i Baltimore i 1953. De var ett av tre NFL-lag som ble med lagene fra American Football League (AFL) da AFC ble opprettet etter sammenslåingen i 1970. Mens laget var i Baltimore nådde de sluttspillet ti ganger og vant tre NFL Championships i 1958, 1959 og 1968. Colts spilte i to Super Bowl mens de var i Baltimore, et nederlag mot New York Jets i Super Bowl III og en seier mot Dallas Cowboys i Super Bowl V. Colts flyttet til Indianapolis i 1984 og har siden nådd sluttspillet 16 ganger, vunnet to conference-titler, og én Super Bowl, da de slo Chicago Bears i Super Bowl XLI.
Baltimore Colts
Etter andre verdenskrig ble All-America Football Conference stiftet, med sin første sesong i 1946. I sitt andre år ble laget som hadde blitt tildelt til Miami Seahawks flyttet til Baltimore, Maryland. Etter en avstemning for tilhengere ble navnet Baltimore Colts valgt, med lagfargene sølv og grønn. Colts spilte de neste tre sesongene i AAFC, frem til de flyttet over til National Football League da NFL ble omorganisert. Baltimore Colts var et av tre AAFC-lag som ble med i NFL, sammen med San Francisco 49ers og Cleveland Browns. Det nye laget, som for første gang deltok i en stor liga, spilte kun i NFL i 1950-sesongen før det ble oppløst.
Carroll Rosenbloom-æraen (1953–1971)
I 1953 vant en lokal gruppe i Baltimore, med støtte fra bystyret og fra offentligheten, ledet av Carroll Rosenbloom rettighetene til et NFL-lag i Baltimore. Rosenbloom fikk ta over det som var igjen av Dallas Texans, som hadde en lang historie, fra da laget ble stiftet som Boston Yanks i 1944, og senere slo seg sammen med Brooklyn Tigers, som tidligere hadde vært kjent som Dayton Triangles, et lag som ble etablert før NFL-ligaen i 1913. Det laget ble senere til New York Yanks i 1922, og mange av spillerne fra New York Yankees i den konkurrerende ligaen All-America Football Conference (1946-49) ble med på laget i den nye ligaen før 1950-sesongen. Yanks flyttet så til Dallas, Texas etter 1951-sesongen. NFL ser på Texans og Colts som to forskjellige lag historisk sett, til tross for at de tidlige lagene hadde like lagfarger, blått og hvitt. Indianapolis Colts blir sett på som et nytt lag som ble stiftet i 1953.
Weeb Ewbank-årene (1954–1962)
Den nåværende versjonen av Colts spilte sin første sesong i Baltimore i 1953, hvor de avsluttet sesongen 3-9 under hovedtrener Keith Molesworth. Laget slet de første par årene i Baltimore, og hadde ikke en positiv sesong før i 1957.
NFL-mestere (1958, 1959)
Under hovedtrener Weeb Ewbank og quarterbacken Johnny Unitas avsluttet Colts 1958-sesongen 9-3, og nådde NFL Championship Game for første gang etter å ha vunnet NFL Western Conference. Colts møtte New York Giants i NFL Championship-kampen, i en kamp som ses på som en av de beste kampene i amerikansk fotball noensinne. Colts slo Giants 23-17 i den første kampen som noensinne tok i bruk ekstraomganger, i en kamp som ble sett av 45 millioner tilskuere.
Colts gjentok sesongen i 1959, hvor de igjen gikk 9-3 og igjen slo Giants i NFL Championship Game, for sin andre ligatittel på rad.
Don Shula-årene (1963–1969)
Det tok fire sesonger før Colts nådde NFL Championship igjen, da laget byttet ut hovedtrener Ewbank med den unge Don Shula i 1963. I Shulas andre sesong vant Colts tolv av fjorten kamper, men tapte mot Cleveland Browns i NFL CHampionship.
NFL-mestere (1968)
Fire år senere, i 1986 under Unitas og Shula, vant Colts sin tredje NFL Championship-tittel, og nådde Super Bowl III. På vei inn i Super Bowl og etter å ha slått Cleveland Browns 34-0 i NFL Championship i 1968 var det flere som kalte Colts sitt 1968-lag "the greatest pro football team of all time" og hadde odds på 18 poeng i sin favør mot motstandrene fra American Football League, New York Jets. Det var derimot Jets som vant kampen 16-7, og fikk den første Super Bowl-seieren for et AFL-lag. Sluttresultatet kom som et sjokk for flere i sportsmedia da Joe Namath og Matt Snell ledet Jets til en Super Bowl-seier under hovedtrener Weeb Ewbank, som tidligere hadde vunnet to NFL Championships med Colts.
Don McCafferty-årene (1970–1972)
Eierne av Colts, Browns og Pittsburgh Steelers, henholdsvis Rosenbloom, Art Modell og Art Rooney, ble enige om at deres lag skulle bli med ti AFL-lag i American Football Conference da de to ligaene ble slått sammen i 1970.
Super Bowl V-vinnere (1970)
Colts dominerte i sin første sesong i den nye ligaen, da lagets nye hovedtrener Don McCafferty ledet laget til 11-2-1 seriespillet hvor de vant AFC East. I første runde av sluttspillet slo Colts Cincinnati Bengals 17-0; en uke senere slo de Oakland Raiders 27-17 i den første AFC Championship-kampen. Baltimore vant derette den første Super Bowl-kampen etter sammenslåingen (Super Bowl V), hvor de slo Dallas Cowboys fra National Football Conference 16-13 etter at Jim O'Brien scoret et field goal med fem sekunder igjen av kampen. Seieren var COlts sin fjerde NFL-tittel, og sin første Super Bowl-seier. Browns nådde sluttspillet igjen i 1971 hvor de slo Cleveland Browns i første runde, men tapte mot Miami Dolphins i AFC Championship-kampen.
Robert Irsay-æraen (1971–1996)
På grunn av problemer med byen Baltimore og lokale medier byttet Rosenbloom laget til Robert Irsay den 13. juli 1972 mot Los Angeles Rams. Under en ny eier nådde ikke Colts sluttspillet tre år på rad etter 1971, og lagets startende quarterback og legende Jonny Unitas ble byttet til San Diego Chargers etter 1972-sesongen. Uten Unitas nådde Colts sluttspillet tre år på rad fra til, men tapte i divisjonsrunden hver gang. Colts sitt nederlag etter to ekstraomganger på Oakland Raiders i 1977 er kjent for at det var Colts sin siste sluttspillkamp i Baltimore, og er også kjent for "Ghost to the Post". Bert Jones var quarterback i alle de tre sesongene, og lagets forsvar var kjent som "The Sack Pack".
Flytting til Indianapolis
Baltimore Colts spilte sin siste hjemmekamp i Baltimore den 18. desember 1983 mot Houston Oilers. Irsay fortsatte å be om oppgraderinger til Memorial Stadium, eller et nytt stadion. Som et resultat av dårlige prestasjoner fra laget og problemer med stadionet hadde tilskuertallene og lagets inntekter begynt å falle. Bystyret hadde ikke muligheten til å bruke skattepenger på å bygge et nytt stadium, og forslagene fra bystyret var ikke gode nok for hverken Colts eller byens MLB-lag, Orioles, men sidene fortsatte å forhandle. Forholdet mellom Irsay og Baltimore forverret seg. Selv om Irsay hadde forsikret tilhengere om at han virkelig ønsket å bli i Baltimore, tok han kontakt med andre byer som var villige til å bygge nye stadioner, og endte til slutt opp med to potensielle byer: Phoenix og Indianapolis. Under borgermesteren Richard Lugar og deretter William Hudnut hadde Indianapolis prøvd å bli en 'Great American City'. Hoosier Dome, som senere skiftet navn til RCA Dome, hadde blitt bygd nettopp for et nytt NFL-lag.
I mellomtiden hadde situasjonen i Baltimore blitt verre. Marylands generalforsamling grep inn da en lov ble introdusert som ville gitt Baltimore retten til å ta over laget gjennom ekspropriasjon. Dette resulterte i at Irsay begynte å forhandle med borgermesteren i Indianapolis, William Hudnut, for å flytte laget før Maryland fikk gjennomslag for loven. Indianapolis tilbydde Irsay et lån, samt Hoosier Dome og et treningskompleks. Etter at partene ble enige ble det sendt ut flyttebiler fra Mayflower Transit over natten til lagets treningskompleks i Maryland, som ankom om morgenen 29. mars 1984. Da de ankom begynte arbeidere å laste opp lagets eiendelere, og i løpet av dagen kjørte varebilene til Indianapolis, og ingenting av organisasjonen Colts var igjen i Baltimore. Baltimore's Marching Band måtte også få med seg sitt utstyr og sine uniformer før de ble sendt til Indianapolis.
Flyttingen førte til juridisk tvist som bel avsluttet da representanter for byen Baltimore og Colts nådde enighet i mars 1986. I avtalen stod det at alle søksmål som handlet om flyttingen ble skrinlagt, og Colts ble enige om å støtte et nytt NFL-lag i Baltimore. Da Colts ankom Indianapolis ble det mottatt over 143 000 søknader om sesongbilletter i løpet av de første to ukene. Flyttingen til Indianapolis førte derimot ikke til bedre resultater for Colts, som nådde sluttspillet en gang i løpet av lagets første elleve sesonger i Indianapolis. I 1984-sesongen, lagets første i Indianapolis, gikk laget 4-12 og hadde færrest yards på angrep i hele ligaen den sesongen. Laget fikk kombinert åtte seiere i 1985 og 1986, samt en 0-13 start i 1986 som førte til at hovedtrener Rod Dowhower fikk sparken og ble erstattet med Ron Meyer. Colts fikk derimot fremtidige Hall of Fame running back Eric Dickerson i et bytte i 1987, og klarte det året å avslutte sesongen 9-6 med en divisjonstittel i AFC East og sitt første sluttspill i Indianapolis, hvor de tapte mot Cleveland Browns.
Etter 1987 nådde ikke laget sluttspillet syv sesonger på rad. Problemene nådde toppen i 1991, da laget gikk 1-15, ett nederlag fra den første seierløse sesongen i ligaens historie etter at sesongen ble utvidet til 16 kamper. Sesongen resulterte i at hovedtrener Ron Meyer fikk sparken, og Ted Marchibroda returnerte til organisasjonen i 1992; han hadde tidligere vært lagets hovedtrener mellom 1975 og 1979. Lagets problemer fortsatte under Marchibroda og Jim Irsay, Robert Irsays sønn og lagets general manager. I 1994 ansatte Robert Irsay Bill Tobin som lagets nye general manager.
Marchibroda pensjonerte seg etter 1995-sesongen og ble erstattet av Lindy Infante i 1996. Etter å ha nådd sluttspillet to år på rad gikk Colts 3-13 i 1997.
Jim Irsay-æraen (1997–nå)
I tillegg til den skuffende sesongen døde Robert Irsay, lagets eier og mannen som flyttet laget til Indianapolis, i januar 1997 etter flere år med dårlig helse. Jim Irsay, Robert Irsay sin sønn, tok over rollen som eier etter farens død og begynte å gjøre endringer i organisasjonen. Irsay erstattet general manager Tobin med Bill Polian i 1997.
Jim Mora-årene (1998–2001)
Jim Irsay begynte å gjøre endringer med Colts ett år etter at han overtok etter faren sin, da han sparket hovedtrener Lindy Infante og ansatte Bill Polian som general manager. Polian ansatte Jim Mora som lagets neste hovedtrener, og draftet quarterback Peyton Manning fra Tennessee Volunteers, sønn av legenden Archie Manning fra New Orleans Saints, med draft pick #1 i 1998.
Laget, under Manning, slet i 1998 hvor de bare vant tre kamper; Manning kastet 28 interceptions, det høyeste i ligaen. Manning hadde allikevel 3 739 passing yards og 26 touchdown passes, og ble utvalgt til årets NFL All-Rookie First Team. Colts begynte å forbedre seg mot slutten av 1998-sesongen, og fortsatte å vokse i 1999. Indianapolis draftet Edgerrin James i 1999 og forsterket spillerstallen videre inn i den neste sesongen. Colts gikk 13-3 i 1999 og avsluttet sesongen på førsteplass i AFC East, lagets første divisjonstittel siden 1987. Indianapolis tapte mot Tennessee Titans i divisjonssluttspillet, som gikk videre til å vinne AFC Championship.
Laget i 2000 og 2001 hadde betydelig mindre suksess enn 1999-laget, og etter at laget gikk 6-10 i 2001 økte presset på lagets administrasjon og trenere.
Super Bowl XLI-vinnere (2006)
Indianapolis gikk inn i 2006-sesongen med en spillerstall full av veteraner, og plukket opp running back Joseph Addai i NFL Draft i 2006. Colts begynte igjen sesongen ubeseiret over ni kamper, med det første nederlaget mot Dallas Cowboys. Laget avsluttet sesongen 12-4 og gikk inn i sluttspillet for femte år på rad, denne gangen som tredje seed i AFC. Colts vant sine første to kamper i sluttspillet mot Kansas City Chiefs og Baltimore Ravens, og nådde AFC Championship for første gang siden sluttspillet i 2003, hvor de møtte rivalene New England Patriots. I en kamp som har blitt en klassiker, kom Colts tilbake etter å ha ligget bak 21-3 i første halvdel til å vinne kampen 38-34, og nådde Super Bowl XLI, lagets første Super Bowl siden 1970, og sin første i Indianapolis. Colts slo Chicago Bears 29-17 og vant dermed Manning, Polian, Irsay, Dungy og byen Indianapolis sin første Super Bowl-tittel.
Jim Caldwell-årene (2009–2011)
Jim Caldwell ble ansatt som lagets nye hovedtrener etter Dungy, og ledet laget i 2009-sesongen. Colts gikk 14-0 i begynnelsen av sesongen, men avsluttet sesongen 14-2 etter å ha spilt med reservespillere i de to siste kampene. For andre gang med Manning som quarterback gikk Colts inn i sluttspillet med det beste resultatet i hele AFC. Laget vant mot Baltimore Ravens og New York Jets for å nå Super Bowl XLIV mot New Orleans Saints, men tapte i finalekampen, 31-17.
Ved slutten av 2009-sesongen hadde Colts avsluttet det første tiåret i 2000-tallet (2000-2009) med flest seiere i seriespill (115) og den høyeste vinnprosenten (.719) av noen andre lag i NFL i samme periode.
Etter å ha gått glipp av sesongoppkjøringskampene ble Manning satt på sidelinjen etter en operasjon for Colts sin åpningskamp i Houston, og deretter for hele 2011-sesongen. Veteranen Kerry Collins tok over som lagets startende quarterback etter at Colts hadde uttrykt misnøye med reservene Curtis Painter og Dan Orlovsky. Colts tapte allikevel sine første 13 kamper, og avsluttet sesongen 2-14, som gav dem first pick i NFL Draft i 2012. Like etter sesongen ble lagets president Bill Polian sparket, etter 14 år med laget. Den 8. mars 2012 annonserte Jim Irsay at Manning hadde blitt frigitt etter 13 år med laget.
Chuck Pagano-årene (2012–2017)
Under offseason i 2012 ansatte eier Jim Irsay Ryan Grigson som lagets nye General Manager. Grigson ansatte Chuck Pagano som lagets nye hovedtrener like etter å ha sluppet Jim Caldwell. Colts begynte så å frigi noen veteraner med høy lønn og som ofte ble skadet, inkludert Joseph Addai, Dallas Clark og Gary Brackett. Colts plukket opp quarterback Andre Luck fra Stanford Cardinal med sitt første draft pick (#1 totalt) i 2012, samt hans lagkamerat Coby Fleener i andre runde. Laget byttet også til et 3-4-forsvar.
Med produktive sesonger fra Luck og receiver Reggie Wayne fullførte Colts -sesongen 11-5. Laget og tilhengerne støttet hovedtrener Chuck Pagano i hans kamp mot leukemi. Laget klarte å nå sluttspillet i 2012, klubbens 14. sluttspill siden 1995. Sesongen var over etter et tap mot Baltimore Ravens 24-9, som gikk videre til å vinne Super Bowl XLVII.
To uker inn i 2013-sesongen byttet Colts sitt pick i første runde i NFL Draft i 2014 til Cleveland Browns mot running back Trent Richardson. I uke 7 ledet Luck Colts til en seier (39-33) mot hans forgjenger, Peyton Manning og de da ubeseirede Broncos. Luck ledet Colts til sin 15. divisjonstittel den sesongen. I første runde av sluttspillet i 2013 ledet Luck Colts til en nervepirrende seier (45-44) mot Kansas City, hvor Colts scoret 35 poeng mot Chiefs sine 13 i andre halvdel av kampen, i det 2. største comebacket i NFL-sluttspillets historie.
I 2014-sesongen ledet Luck Colts til AFC Championships for første gang i sin karriere, i samme sesong som han slo Colts sin rekord for passing yards i en sesong, en rekord som Manning hadde holdt før.
Grigson fikk sparken som general manager etter at laget gikk 8-8 i både og, og gikk glipp av sluttspillet to sesonger på rad for første gang siden 1997-98. Da han fikk spraken var det bare 3 av hans 18 draft picks som fremdeles var på laget. 30. januar 2017 ble Chris Ballard, tidligere Director of Football Operations for Kansas City Chiefs, ansatt som erstatning for Grigson.
Den 31. desember 2017, etter lagets siste kamp i sesongen med et sesongresultat på 4-12, skilte Colts vei med Pagano. Luck, som hadde pådratt seg flere skader og gått glipp av ni kamper i 2015-sesongen, stod over hele 2017-sesongen etter en skulderskade.
Frank Reich-årene (2018–2022)
11. februar 2018 annonserte Colts at Frank Reich, som da var Offensive Coordinator for Philadelphia Eagles var lagets nye hovedtrener. I Reichs første sesong som hovedtrener returnerte Luck til aktiv spillerstall med en svak 1–5 start på sesongen. Colts kom tilbake med ni seiere i sesongens ti siste kamper og sikret en tur til sluttspillet med et sesongresultat på 10–6. De slo divisjonsrivalene Houston Texans i wildcard-runden før de tapte mot Kansas City Chiefs i divisjonsrunden. Luck, som det året jobbet med den beste angrepsrekken han hadde spilt med i sin karriere, ble utpekt til Comeback Player of the Year. I samme året ble to av spillerne General Manager Chris Ballard draftet, guard Quenton Nelson og linebacker Shaquille Leonard, utpekt til All-Pros førstelag. Dette var første gang at to rookies fra samme lag hadde blitt utpekt siden Hall of Famerne Dick Butkus og Gale Sayers i 1965.
Den 24. august 2019 informerte Luck organisasjonen om at han kom til å pensjonere seg fra NFL, etter å ikke ha deltatt under lagets treningsleir.
Den 17. november slo Colts Jacksonville Jaguars i den 300. seieren etter flyttingen til Indianapolis, med et sammenlagtresultat på 300–267. Til tross for en lovende sesongstart på 5–2 og gode prestasjoner fra Leonard, Nelson og defensive end Justin Houston slet Colts i andre halvdel av sesongen under den nye startende quarterbacken Jacoby Brissett, og avsluttet sesongen 7–9.
Den 17. mars 2020 signerte Colts tidligere quarterback for Los Angeles Chargers Philip Rivers til en 1-årig avtale verdt $25 millioner.
Den 17. mars 2021 byttet Colts et pick i tredje runde i 2021 og et betinget pick i andre runde i 2022 til Philadelphia Eagles mot quarterbacken Carson Wentz. Etter å ha fullført 2021-sesongen 9–8 ble Wentz og et pick i andre runde i draftet send til Washington Commanders mot tre draft picks. Den 21. mars 2022 byttet Colts et pick i tredje runde i 2022 til Atlanta Falcons mot quarterback Matt Ryan. Etter syv kamper hvor Ryan kastet ni touchdowns og ni interceptions ble han benket til fordel for Sam Ehlinger.
Den 7. november 2022 fikk Reich sparken etter et nederlag mot New England Patriots og en sesongstart på 3–5–1. Tidligere center for Colts Jeff Saturday ble utnevnt til midlertidig hovedtrener.
Logoer og uniformer
Colts' hjelmer i 1953 var hvite med en blå stripe. I 1954-55 var de blå med en hvit stripe og et par hestesko på baksiden. I 1956 byttet fargene plass, hvit hjelm, blå stripe og hestesko på baksiden. I 1957 ble hesteskoene flytte til hvor de er nå, en på hver side av hjelmen.
De blå trøyene har hvite skulderstriper og de hvite trøyene har blå skulderstriper. Laget bruker også hvite bukser med blå striper langs sidene. Begge designene hadde originalt striper på ermene, men innen 1957 hadde uniformene dagens design.
Gjennom store deler av lagets historie brukte Colts blå sokker, med to eller tre hvite striper mens de var i Baltimore og i 2004 og 2005. Fra 1982 til 1987 hadde de blå sokkene grå striper. I en periode fra 1955 til 1958 og igjen fra 1988 til 1992 brukte Colts hvite sokker med enten to eller tre blå striper.
Fra 1982 til 1986 brukte Colts grå bukser med de blå trøyene. De grå buksene hadde en hestesko på toppen av sidene, med spillernes nummer inni hesteskoen. Colts fortsatte å bruke hvite bukser med de hvite trøyene i den samme perioden, og i 1987 sluttet laget å bruke de grå buksene.
Colts brukte blå bukser med de hvite trøyene i de første tre kampene av -sesongen (sammen med hvite sokker), men gikk deretter tilbake til hvite bukser med både de blå og de hvite trøyene. Laget gjorde noen små endringer med uniformene før starten av -sesongen, inkludert å gå tilbake til de tradisjonelle grå ansiktsmaskene istedenfor de blå, endret til en mørkere blåfarge, samt å legge til to hvite striper på sokkene. I 2006 ble stripene fjernet fra sokkene igjen.
I 2002 la Colts til et lite stripemønster på trøyene, hvor stripene kun var på toppen av skuldrene. Tidligere hadde stripene gått videre under ermene på trøyene. Dette ble gjort fordi Colts, i likhet med mange andre fotballag, hadde begynt å produsere strammere skjorter for å redusere holding-straffer, og redusere størrelsen på ermene. Selv om de hvite trøyene Minnesota Vikings brukte på tiden hadde et lignende stripemønster, og fremdeles har det (New England Patriots' throwback-uniformer som de brukte i Thanksgiving-kampen mot Detroit Lions i hadde likt mønster, men Patriots brukte senere de samme throwback-uniformene i  med avkortede striper, som i  ble deres offisielle tredje uniform), gjorde ikke Colts eller de fleste college-lagene de samme endringene på mønsteret.
I 2017 tok Colts igjen de blå buksene i bruk, men da i kombinasjon med de blå trøyene som en del av NFL Color Rush.
Klubben avduket en oppdatert tekstlogo og ny skrifttype for numre 13. april 2020. Til tross for at tekstlogoen ble endret er den gamle tekstlogoen fremdeles malt i målsonene i Lucas Oil Stadium.
Den 20. juli 2023 avduket Colts en ny alternativ uniform med en sort hjelm. Trøyene var blå, men med sorte kanter på numrene og de hvite stripene på ermene var flyttet opp til skuldrene med logoen på venstre skulder. Buksene var blå med hvite striper, og det var første gang Colts hadde sorte hjelmer med uniformen, med samme design som de hvite hjelmene.
Fasiliteter
Etter 24 år i RCA Dome flyttet Colts til sin nye hjemmebane i Lucas Oil Stadium høsten 2008. I desember 2004 ingikk Indianapolis og Jim Irsay en avtale om et nytt stadion til en verdi på omtrent $1 milliard (inkludert oppgraderinger på Indiana Convention Center). I en avtale verdt omtrent $122 millioner vant Lucas Oil navnerettighetene til stadionet i 20 år.
Lucas Oil Stadium har syv nivåer med 63 000 sitteplasser for amerikansk fotball, som kan utvides til 70 000 eller mer for NCAA basketball, fotball og konserter. Den dekker 1800000 sqft. Stadionet har et tak som kan trekkes inn, som gjorde det mulig for Colts å spille hjemmekamper utendørs for første gang siden de flyttet til Indianapolis. Banens underlag er FieldTurf, og ligger omtrent 25 ft under bakkenivå. I tillegg til å være større enn RCA Dome har Lucas Oil Stadium 58 permanente salgsboder, 90 portable salgsboder, 13 rulletrapper, 11 heiser, 800 toaletter, HD-skjermer fra Daktronics og monitorer, samt 142 luksussuiter. Stadionets tak tar i bruk teknologi utviklet av VAHLE, Inc. I tillegg til å være Colts sin hjemmebane har stadionet avholdt NCAA Basketball-kamper for både menn og kvinner, og er reserve for alle av NCAA sine Final Four-turneringer. Stadionet var vert for Super Bowl XLVI i 2011 og har en estimert økonomisk verdi på $286 millioner. Lucas Oil Stadium har også vertet Drum Corps International World Championships siden 2009.
Divisjonsrivaler
Da Colts flyttet fra AFC East til AFC South etter at NFL omorganiserte divisjonene i har ikke Colts noen solide rivaliseringer med de andre tre lagene i divisjonen, Houston Texans, Jacksonville Jaguars og Tennessee Titans. De har dominert divisjonen i store deler av historien med quarterbackene Peyton Manning og Andrew Luck, men har i nyere år møtt motstand fra Texans.
New England Patriots
Rivaliseringen mellom Indianapolis Colts og New England Patriots er ett av ligaens nyeste. Det var quarterbackene Peyton Manning og Tom Brady som var hoveddrivkraften bak feiden. Patriots dominerte i begynnelsen av serien mellom lagene, da de slo Colts seks ganger på rad inkludert i AFC Championship Game i 2003 og AFC Divisional game i 2004. Colts vant de neste tre kampene, to i seriespill og en i AFC Championship i 2006, sesongen da laget vant Super Bowl XLI. Den 4. november 2007 slo Patriots Colts 24-20; i den neste kampen, 2. november 2008, vant Colts 18-15 i en kamp som hindret Patriots i å nå sluttspillet; i 2009 vant Colts 35-34; i 2010 kom Colts tilbake til 31-28 etter å ha vært bak 31-14 i fjerde kvarter, men endte opp med et nederlag etter at Manning kastet en interception mot slutten av kampen; dette var Mannings siste kamp mot Patriots som quarterback for Colts. Etter en dårlig sesong i 2011 hvor laget blant annet tapte 31-24 mot Patriots draftet Colts ANdrew Luck, og i november 2012 møttes de to lagene igjen, da med identisk sesongstilling på 6-3; Patriotes kom tilbake fra å ligge under 14-7 til å vinne kampen 59-24. Rivaliseringen mellom de to lagene er noenlunde ironisk, da de to var divisjonsrivaler mellom 1970 og 2001, men det var først etter at Colts flyttet til AFC South at rivaliseringen vokste frem. Den 16. november 2014 spilte New England Patriots (7-2 i sesongen) mot Colts (6-3 i sesongen) på bortebane i Lucas Oil Stadium. Etter fire touchdowns fra running back Jonas Gray vant Patriots 24-20. I AFC Championship Game i 2014 vant Patriots 45-7 mot Colts.
Tidlige rivaler
I perioden 1953-66 spilte Colts i NFL Western Conference (også kjent som en divisjon), men hadde ikke noen merkbare rivaliseringer med noen av de andre lagene da de var det østligste laget i divisjonen og resten av lagene lå i Great Lakes-området, Green Bay Packs, Detroit Lions, Chicago Bears, og etter 1961, Minnesota Vikings, samt ligaens to lag på vestkysten, San Francisco og Los Angeles. Det nærmeste laget var Washington Redskins, men de spilte i den andre divisjonen og var ikke særlig kompetitive i perioden.
New York Giants
I spilte Baltimore i sin første NFL Championship Game mot New York Giants, som var 10-3 i sesongen. Giants hadde kvalifisert seg for mesterskapskampen over Cleveland Browns i en tie-breaker. Baltimore hadde allerede tapt mot Giants i seriespill, men presterte allikevel å vinne kampen etter ekstraomganger. Colts gjentok det med en identisk sesongstilling da de slo Giants i NFL Championship Game i 1959. Før Colts vant tittelen to år på rad hadde Giants vært det sterkeste laget i NFL, og kom til å nå sluttspillet flere ganger i løpet av det neste tiåret, som inkluderte tre nederlag i ligamesterskapet på rad. Situasjonen snudde seg på slutten av tiåret, da Baltimore vant NFL-tittelen i 1968, mens New York presterte dårligere. I nyere år har Colts og Giants hatt to brødre som sine startende quarterbacks (henholdsvis Peyton og Eli Manning), som har ført til at kamper mellom de to har blitt referert til som "Manning Bowl".
New York Jets
Super Bowl III gikk ned i idrettshistorien da American Football League-laget New York Jets vant 16-7 over et Colts som hadde overveldende odds i sin favør. Da AFL og NFL ble slått sammen ble de to lagene plassert i samme divisjon, AFC East. De møttes to ganger i året (med unntak av i 1982 på grunn av en spillerstreik) mellom 1970 og 2001; da Colts flyttet til AFC South eskalerte rivaliseringen mellom de to da de møttes tre ganger i sluttspillet i løpet av de første ni sesongene; Jest knuste Colts 41-0 i Wild Card-runden av sluttspillet i 2002; Colts slo Jets 30-17 i AFC Championship Game i 2009; men Jets slo tilbake med en seier 17-16 i Wild Card-runden det neste året, i Peyton Mannings siste kamp med Colts. Jets slo Colts 35-9 i Andrew Luck sin debutsesong i 2012; etter to nederlag på rad ledet Luck Colts til en 45-10 seier mot Jets i 2016.
Miami Dolphins
Da Baltimore gikk over til AFC etter sammenslåingen av AFL og NFL endte de opp i et nytt miljø med særs lite til felles med sine divisjonsrivaler: New York Jets, Miami Dolphins, Buffalo Bills og Boston Patriots. Et punkt hvor Colts hadde noe til felles med Dolphins var derimot Miamis nye coach, Don Shula.o Shula hadde vært Colts sin hovedtrener de siste syv sesongene før sammenslåingen (1963-69), og skrev kontrakt med Joe Robbie etter sammenslåingen var fullendt; siden dette skjedde etter sammenslåingen var det et brudd på NFLs regler mot "tampering" ("tukling"), og Dolphins måtte gi sitt draft pick i første runde til Colts.
Bak quarterbacken Earl Morrall var Baltimore det først NFL-laget som vant en divisjonstittel i AFC, hvor de slo Dolphins med én kamp og ledet divisjonen etter uke 3 av -sesongen. De to lagene møttes ikke i sluttspillet da Miami tapte mot Oakland Raiders i første runde, mens Baltimore gikk videre og vant sin første Super Bowl-tittel.
I 1995, etter at Colts hadde flyttet til Indianapolis, lå Colts og Miami igjen uavgjort, denne gangen 9-7 på andre plass bak Buffalo, men det var nok en gang Colts som gikk videre til sluttspillet basert på head-to-head. Sesongen etter havnet Colts på en tredje plass, én seier over Miami (9-7), og kvalifiserte seg til sluttspillet som et Wild Card. Møtene mellom Miami og Indianapolis i var dramatiske kamper mellom Dan Marino, som senere endte opp i Pro Football Hall of Fame, og den voksende stjernen Peyton Manning. Marino ledet Miami til et 25-poengs comeback i fjerde kvarter for en 34-31 seier for Dolphins i RCA Dome, og ledet laget igjen i et comeback i Miami samme sesong, hvor Miami klarte å utligne til 34-34 med 36 sekunder igjen på klokken; Manning klarte derimot i kampens siste drive å sette opp for et 53-yard field goal, og kampen endte 37-34 i Colts sin favør.
Den siste store kampen mellom lagene var i, da Miami så vidt slo Indianapolis for divisjonstittelen da de avsluttet sesongen 11-5. De to lagene møttes i Wild Card-runden, hvor Dolphins vant 23-17 før de tapte 27-0 mot Oakland Raiders (Colts hadde selv et bittert nederlag mot Raiders i uke 2 da Raiders kom tilbake fra å ligge 24-7 under til å vinne kampen 38-31). I 2002 flyttet Colts til den nye divisjonen AFC South; de to lagene møttes i RCA Dome 15. september hvor Dolphins vant 21-13. Rivaliseringen har siden roet seg ned; de to lagene møttes i en minneverdig Monday Night Football-kamp i 2009 da Colts, som bare hadde ballen i 15 minutter, slo Dolphins 27-23.
Ring of Honor
Indianapolis Colts Ring of Honor ble introdusert 23. september 1996. 15 personer har blitt innlemmet.
Sesonghistorikk
Dette er en liste over Colts’ fem siste sesonger. For en full liste over lagets resultater, se Liste over Indianapolis Colts’ sesonger.
Merk: Plassering, Seier, Tap og Uavgjort viser resultater i seriespill og inkluderer ikke kamper i sluttspillet.
Radio og TV
Colts’ hovedstasjoner på radio siden har vært WFNI og WLHK 97,1 FM. 1070 AM, da kjent som WIBC, hadde også vært hovedstasjonen fra 1984 til 1992 og fra 1995 til 1997.
Matt Taylor er lagets hovedkommentator etter å ha tatt over for Bob Lamey i 2018. Lamey holdt stillingen fra 1984 til 1991 og igjen fra 1995 til 2018. Tidligere reserve quarterback for Colts Jim Sorgi er ekspertkommentator. Mike Jansen er PA-stemmen under Colts’ hjemmekamper og har holdt stillingen siden 1998.
Laget gikk gjennom endringer for rettigheter av lokal TV-dekning i midten av 2014 da WTTVs eier Tribune Media arrangerte en avtale med CBS for rollen som nettverkets affiliate i Indianapolis fra 1. januar 2015, og erstattet da WISH-TV. Begge av Tribune Medias stasjoner, inkluder WXIN, dekker mesteparten av lagets kamper i seriespillet og har gjort det siden -sesongen. Samme år ble WTTV og WXIN offisielle stasjoner for Colts, og dekker lagets sesongoppkjøringskamper samt egenproduserte programmer.
WISHs søsterstasjon WNDY-TV dekket sesongoppkjøringskamper i perioden 2011–14, og erstattet da WTTV.
Korkåpe
Korkåpen er en del av prestedrakten som brukes i visse liturgiske sammenhenger. Den er halvsirkelformet og lukkes med en spenne.
I Den norske kirke er bruk av korkåpe forbeholdt biskopene. I Den katolske kirke var korkåpe tidligere en obligatorisk del av prestens antrekk ved høymesser og høytidsmesser, men er gått mer og mer ut av bruk etter 2. Vatikankonsil.
Muusmann Research & Consulting
Muusmann Research & Consulting A/S er et dansk konsulentselskap, som har norsk avdelingskontor i Oslo. Selskapet har bl.a. konsulentvirksomhet innenfor helsevesenet, og bidro i 2007 med en rapport om ambulansetjenesten i Oslos håndtering av Ali-saken. Selskapet er del av Cowi-gruppen.
Norrøn mytologi
Bakgrunn
Den norrøne mytologien kan delvis karakteriseres som en allmenn germansk mytologi, ettersom den gamle gudetroen hos de nordiske folk og øvrige germanske folk var vesentlig den samme. Både kultusen, navnene på gudene og fortellingene om dem kunne imidlertid variere mellom de ulike germanske stammene, både i tid og rom.
Den norrøne mytologien inneholdt innslag fra såvel keltisk mytologi som samisk eller snarere finsk-ugrisk mytologi, som strakk seg ned til søndre Sverige. For tiden finnes det imidlertid ingen kunnskap om kulter (bjørnekult, laksekult e.l.) og jaktguder som kjennetegnes som spesielt samiske. Den norrøne mytologien var aldri basert på noe religiøst samfunn, og ble ikke utviklet fra et sammenhengende religiøst system. Den var altså aldri noen enhetlig religion i moderne henseende. Den norrøne mytologien ble i stedet utviklet fra en etnisk religion. Dette betyr at den heller fungerte som en slags teoretisk plattform for kulten og at den egentlig hadde lite å gjøre med tro og mer med handling.
Tilhengerne etterlot seg dessuten få skrevne kilder — om de nedtegnet noe i det hele tatt, var det i form av runer risset i tre, som ikke er bevart, smidd i metall eller hugget i stein, som ikke tillot lengre innskrifter. Den informasjonen vi har i dag kommer i stedet i hovedsak fra romerske og kristne lærde, og ofte dreier det seg da hverken om førstehåndsopplysninger eller nøytrale gjenfortellinger. I vikingtiden kom kristendommen til å erstatte den norrøne troen.
Arkeologiske kilder
Antydninger om religiøse forestillinger finnes allerede blant steinalderens fornminner: skålformede fordypninger på steinene i blant annet steindysser vitner om offer til de døde som skulle bo i graven. Fornminner som ikke har hørt hjemme i graver er påtruffet i en slik mengde og har vært anordnet på en slik måte at det tyder på at de har vært ofret. Et innrisset hjul med fire eiker er et symbol på solen tyder på at soldyrkelse har forekommet allerede i bronsealderen. Bilder av miniatyrøkser som har blitt funnet viser at lynet trolig har vært tenkt som en øks som ble slengt mot mørkets makter. Øksene, symbol for lynet, forekommer ofte parvis. Trundholmsvognen, en 57 cm lang modell i bronse som er datert til ca. 1500-1300 f.Kr., bærer en gullbelagt skive som forestiller solen som dras av en hest. Forbildet for denne modellen var trolig en vogn i naturlig størrelse som ble brukt i sammenheng med soldyrkelse.
Det er uvisst om gudene ble ansett som personlige vesen. Muligens ble Solen, lynet, trærne, steiner, Jorden og vannet tilbedt og ble oppfattet som levende. Personlige guder kan imidlertid ha oppstått allerede i bronsealderen, om de ikke har eksistert før, for enkelte helleristningsfigurer og bronsebilder som kan forestille slike. Små båter av gull har blitt funnet i stort antall, liksom andre samlinger av gjenstander, som har blitt brukt som offer. Til og med offerkar har blitt funnet. Noen av disse har vært festet på vogner, noe som tyder på at de har blitt brukt i forbindelse med offer til den germanske moder- og fruktbarhetsgudinnen Nerthus.
I bronsealderens andre periode, etter midten av det andre årtusenet f.Kr., forekom det likbrenning, som kan ha innebåret at man ville frigjøre sjelen fra kroppen for at den skulle leve sitt liv i en annen verden. Gravfunn fra denne tiden er sparsomme, men i stedet påtreffes ofte nedgravde skatter eller depotfunn, som trolig skulle brukes etter døden.
Noen forandring i hensikt til tro kan også ha skjedd ved inngangen til jernalderen, da graver både med ubrente og med brente lik forekommer, ulike i ulike områder, ofte med leirkar for føde til de døde. I folkevandringstiden oppstod blant befolkningen i de norske og svenske områdene en skikk som fortsatte langt inn i vikingtiden, nemlig at de døde, både kvinner og menn ble begravd eller brent i fartøy. Tolkningen av dette er at de døde skulle reise med skipet til dødsriket. Denne tolkning støttes av at det i funn fra 300-tallet har blitt funnet mynter i den dødes munn, noe som tilsvarer de antikke menneskenes Charonspenge. Allerede i den romerske jernalderen finnes det våpen i gravene som har blitt ødelagt med vilje. Man finner også smykker og klær. Offergaver i form av hester vitner om skikken blant de germanske og keltiske folkene der fienden og alt som tilhørte denne skulle ofres til krigens eller dødens gud.
Skapelsesmyten
Ifølge den norrøne skapelsesmyten fantes det i begynnelsen ingenting. Det eneste som fylte verdensrommet var Kulde og Varme.
Der isen smeltet, formet dråpene også et annet vesen – en diger ku; Audhumbla. Melken rant som elver fra de veldige spenene hennes, og slik fant Yme mat. Audhumbla ga seg straks til å slikke de salte, rimslåtte steinene som fantes omkring henne og kjempen. Opp fra en av steinene slikket kua plutselig noen lange hårstrå, og neste dag dukket det frem et hode og et ansikt fra steinen. Den tredje dagen greide kua endelig å slikke fri hele kroppen. Det var en mann, stor og vakker. Bure het han – og fra ham stammer gudene, de vi kjenner som æser.
Kjempen Yme fikk barn med seg selv. Mens han lå og sov, begynte han å svette, og frem fra den venstre armhulen hans vokste det plutselig et mannlig og et kvinnelig vesen. Bena til Yme paret seg med hverandre og fødte en sønn med seks hoder; Trudgjelme, far til Bergelme. Dette er begynnelsen til rimtussenes slekter, jotnene.
De forskjellige skapningene fikk etterhvert barn sammen. Odin er sønn av jotundatteren Bestla og Bures sønn Bor. Det ble stadig flere rimtusser, og de skapte bare uorden og kaos. En dag gjorde Odin og brødrene hans – Vilje og Ve – opprør mot Yme og slekten hans. Det ble en veldig kamp som Odin og brødrene hans vinner. De drepte kjempen – og en flodbølge av blod skyllet over æsenes fiender og druknet dem alle, bortsett fra jotnen Bergelme og hans kone. Fra dette jotunparet, som flyktet inn i skodden og gjemte seg i tåkeheimen, stammer alle senere rimtusseslekter. Også Audhumla – den første kua – må ha blitt vasket over kanten av stupet. For etter dette blodbadet er det ingen som har sett eller hørt noe til henne.
Frem fra liket til Ymer krøp det små mark. Disse var opprinnelsen til dvergene, de underjordiske som lever i huler og grotter. Æsene valgte fire av dem til å støtte himmelhvelvingen og å vokte verdens fire hjørner. Disse dvergene heter: Østre, Vestre, Nordre og Søndre.
Menneskene blir til
Eddakvadet Voluspå forteller imidlertid i strofene 17 og 18 at guden Odin ikke var sammen Vile (Vilje) og Ve, men de to gudene Høne og Lodur, da de fant mannen Ask og kvinnen Embla på stranda som to trestokker, og at det var disse tre som ga dem de gudeliknende, menneskelige egenskapene. Sannsynligvis er denne versjonen i større samsvar med de skapelsesmytene som gjaldt i hedensk tid enn den fortellingen som Snorre gir til beste.
Verdensbilde
Verden i den norrøne mytologien er rund som en skive.
I begynnelsen var alt en urskog og en ødemark. Æsene ryddet plass og skapte steder å være, både for seg selv og menneskene. Midgard kalte de menneskenes hjem – fordi det ligger midt i verden. Og midt i Midgard – for at menneskene ikke skulle kjenne seg alene og forlatt – bygget gudene et mektig sted for seg selv: Åsgard – en veldig gudeborg, beskyttet av tykke murer. For å komme dit må man ri over regnbuen Bifrost. Rundt Midgard ble det reist sterke forsvarsverker – for utenfor, i det ville og ukjente, herjer mørke og uhyggelige krefter. Her – i Utgard og Jotunheim – bor jotner og troll. Slik er alt ordnet: lik årringer i tre. Og ytterst ute – på alle kanter – bølger det store verdenshavet. Her bor også Midgardsormen.
Midt i Midgard ligger Åsgard. Og midt i Åsgard har gudene plantet et tre, Yggdrasil. En av røttene ligger i Åsgard, en annen rot er i Jotunheim og en tredje i Nivlheim. Grenene strekker seg så langt ut at de favner hele verden. Yggdrasil er verdens sentrum – og så lenge treet er grønt og frodig, og bærer friske skudd – så lenge vil verden bestå.
Ved en kilde i Åsgard lever det tre skjebnegudinner – Urd, Verdande og Skuld. De kalles norner. Nornene kjenner skjebnen til hvert levende vesen og vet hvordan det vil gå med alt og alle.
Erlend Erichsen
Erlend Severin Gimmestad Erichsen (født 15. juli 1975 i Bergen) er en norsk trommeslager og forfatter.
Norrøn mytologi
Verdensbilde
Slutten på verden heter Ragnarok.
Norrøn litteratur som kilde til kunnskap om førkristen mytologi og historie
Vanligvis betraktes diktsamlingen Den eldre Edda, Snorre Sturlusons framstillinger, sagaer etc., å gjengi førkristne myter på en så autentisk måte at dette materialet danner et troverdig grunnlag for å beskrive det førkristne verdensbildet, og til dels også førkristen kult. Men synet på den norrøne litteraturen som autentisk kilde til kunnskap om den førkristne nordiske mytologien og historiske forhold i førkristen tid, er nyansert.
Erlend Erichsen
Han er tidligere soldat og medlem av det norske death metal-bandet Molested som nå er splittet. Som medlem av Gorgoroth mellom 1999 og 2000, brukte han artistnavnet «Sjt. Erichsen». Han deltok på studioalbumet Incipit Satan.
Norrøn mytologi
Norrøn litteratur som kilde til kunnskap om førkristen mytologi og historie
En teori som oppstod på 1800-tallet var at guden Odin hadde eksistert som menneske og høvding, og at han ble jaget ut av området Azov mellom Russland og Ukraina av romerne. Odin og hans folk flyktet deretter til Skandinavia hvor de senere ble tilbedt som guder. Blant de som blåste liv i denne gamle teorien på slutten av 1990-tallet var forfatterne Thor Heyerdahl og Per Lillieström. Teorien er i hovedsak basert på nyere skriftlige kilder og at stedsnavnet Azov høres likt ut som det norrøne navnet på æsene. Teorien kritiseres av språkforskere for ikke å holde en høy nok vitenskapelig standard, og den er stort sett ansett for å være et tilfelle av pseudovitenskap.
Erlend Erichsen
Han er også forfatter av bøkene Nasjonalsatanisten (2005, ISBN 82-04-11840-6) og Sol under jorden (2010).